Komisijos reglamentas (EB) Nr. 737/2004
2004 m. balandžio 21 d.
iš dalies keičiantis cukranendrių cukraus, kuris importuojamas pagal AKR protokolą ir Indijos susitarimą, tiekimo įsipareigojimus 2003-2004 m. tiekimo laikotarpiui
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo [1],
atsižvelgdama į 2003 m. birželio 30 d. Komisijos reglamentą (EB) Nr. 1159/2003, nustatantį išsamias tam tikrų tarifinių kvotų ir lengvatinių susitarimų, taikomų cukranendrių cukraus importui 2003-2004 ir 2005-2006 prekybos metais taikymo taisykles, ir iš dalies pakeičiantį Reglamentus (EB) Nr. 1464/95 ir (EB) Nr. 779/96 [2], ypač jo 9 straipsnio 2 dalį,
kadangi:
(1) Komisijos reglamente (EB) Nr. 443/2004 [3] nustatomi cukranendrių cukraus, kuris importuojamas pagal AKR protokolą ir Indijos susitarimą, tiekimo įsipareigojimai 2003-2004 m. tiekimo laikotarpiui.
(2) Jungtinė Karalystė pateikė prašymą perkelti dalį Zimbabvės tiekimo įsipareigojimų iš 2004-2005 m. tiekimo laikotarpio į 2003-2004 m. tiekimo laikotarpį, kad būtų ištaisyta administracinė klaida, įsivėlusi tuo metu, kai buvo koduojamos šios šalies paraiškos importo licencijai gauti. Dėl šios klaidos buvo faktiškai išduota licencijų bendrajam kiekiui, kuris 6858,11 tonų viršija Zimbabvės tiekimo įsipareigojimus, nustatytus 2003-2004 m. tiekimo laikotarpiui.
(3) Perkėlus 6858,11 tonų iš 2004-2005 metų Zimbabvės tiekimo įsipareigojimų į 2003-2004 metų įsipareigojimus, nebus sutrikdytas Reglamento (EB) Nr. 1260/2001 39 straipsnyje nurodytas tiekimo susitarimas, todėl turėtų būti iš dalies pakeisti Zimbabvės tiekimo įsipareigojimai, numatyti 2003-2004 m. tiekimo laikotarpiui.
(4) Šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Įvežamų produktų, klasifikuojamų KN kodu 1701, perskaičiuotų į baltojo cukraus ekvivalentą, kurių kilmės šalys yra AKR protokolą ir Indijos susitarimą pasirašiusiosios valstybės, tiekimo įsipareigojimai 2003-2004 m. tiekimo laikotarpiui, nustatyti kiekvienai eksportuojančiai šaliai Reglamento (EB) Nr. 443/2004 priede, iš dalies pakeičiami taip, kaip nurodyta šio reglamento priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 21 d.